**Padomes struktūra un komitejas**

Lai padomes darbs būtu efektīvs un pārskatāms, tā ir sadalīta vairākās **komisijās**, kur katrai ir savs atbildības lauks:

**Sporta komisija vietnieks**

**Mērķis:** Veicināt veselīga dzīvesveida un fizisko aktivitāšu nozīmi izglītojamo ikdienā, organizējot, līdzdarbojoties sporta pasākumos un sekmējot izglītojamo līdzdalību sporta pasākumos izglītības iestādē un/ vai ārpus tās.

**Uzdevumi:**

1. Piedalās sporta norišu plānošanā (piem., stafetes, futbola spēles, sporta diena);
2. Ierosināt jaunas sporta iniciatīvas (piemēram, “aktīvo pārtraukumu” idejas);
3. Sadarboties ar sporta skolotājiem un administrāciju;
4. Palīdzēt pasākumu norisē (tiesāšana, pieraksti, rezultāti, uzskaites);
5. Sporta popularizēšana kā veselīgs dzīvesveids, kā izklaide.

**Kultūras komisija vietnieks**

**Mērķis:** Veidot daudzveidīgu un iekļaujošu skolas kultūras vidi, organizējot radošus, izglītojošus un tradicionālus pasākumus, kas veicina izglītojamo talantu izpausmi, sadarbību un piederības sajūtu izglītības iestādei, valstij un Eiropai.

**Uzdevumi:**

1. Organizēt svētkus un kultūras pasākumus (piem., Ziemassvētku koncerti, Valentīndiena, Talantu šovs);
2. Izstrādāt pasākumu scenārijus, dekorācijas, afišas;
3. Koordinēt priekšnesumu pieteikumus un mēģinājumus;
4. Sadarboties ar mūzikas, mākslas un klases audzinātājiem.

**Administratīvā komisija vietnieks**

**Mērķis:** Atbalstīt izglītojamo padomes organizatorisko un dokumentālo darbu, nodrošinot efektīvu komunikāciju, atbildīgu plānošanu un strukturētu padomes darbību.

**Uzdevumi:**

1. Pierakstīt sapulču protokolus;
2. Palīdzēt plānot sapulces, sagatavot darba kārtības;
3. Saglabāt padomes dokumentus, pārskatus, ideju sarakstus;
4. Sekot līdzi uzdevumu izpildei, termiņiem.

**Brīvprātīgā darba komisija vietnieks**

**Mērķis:** Veicināt izglītojamā pilsonisko līdzdalību un sociālo atbildību, organizējot sabiedrībai noderīgas aktivitātes un veidojot iespējas izglītojamajiem iesaistīties brīvprātīgajā darbā gan izglītības iestādē, gan vietējā kopienā.

**Uzdevumi:**

1. Organizēt labdarības akcijas (piem., pārtikas vākšana, mantu ziedošana);
2. Iesaistīt skolēnus brīvprātīgā darbā (piem., palīdzība pasākumos);
3. Sadarboties ar vietējām organizācijām (piem., dzīvnieku patversmes, sarkanā krusta nodaļas u.c.);
4. Veidot skolēniem iespējas iegūt brīvprātīgā darba pieredzi.

**Erasmus+ komisija vietnieks**

**Mērķis:** Veicināt izglītojamo aktīvu līdzdalību Erasmus+ projektos un pasākumos. Radīt jauniešiem iespēju līdzdarboties skolas starptautiskās sadarbības attīstībā. Veicināt komunikāciju starp projektu vadību, skolotājiem un skolēniem. Popularizēt Erasmus+ vērtības – iekļaušanu, ilgtspēju, starpkultūru izpratni un mobilitātes iespējas.

**Uzdevumi:**

1. Palīdzēt plānot un organizēt Erasmus+ pasākumus skolā (piemēram, viesu uzņemšana, informācijas dienas, kultūras vakari);
2. Izplatīt informāciju starp vienaudžiem par mobilitāšu iespējām;
3. Radīt jaunus ideju piedāvājumus, kā skolā varētu aktualizēt starptautisko sadarbību;
4. Atbalstīt skolas viesus (ārvalstu studentus, skolotājus);
5. Sniegt atsauksmes par Erasmus+ aktivitātēm no izglītojamo skatupunkta.